Държавен вестник, бр. 45, 2023 г., стр. 13

БРОЙ  45	
Д Ъ Р Ж А В Е Н  В Е С Т Н И К 	
СТР.  13  
Функции и правомощия
Член 24
1. За осигуряване бързи и ефикасни действия 
на Организацията нейните членове възлагат 
на Съвета за сигурност главната отговорност 
за поддържането на международния мир и 
сигурност и се съгласяват, че в изпълнение 
на неговите задължения, произтичащи от тази 
отговорност, Съветът за сигурност действа 
от тяхно име.
2. При изпълнение на тези задължения 
Съветът за сигурност действа съгласно целите 
и принципите на Организацията. Специфич­
ните правомощия, предоставени на Съвета 
за сигурност, за да може той да изпълнява 
тези свои задължения, са изложени в глави 
VI, VII, VIII и ХII.
3. Съветът за сигурност представя на Общо­
то събрание за разглеждане годишни доклади, 
а когато е необходимо – специални доклади.
Член 25
Членовете на Организацията се съгласяват 
да приемат и изпълняват решенията на Съвета 
за сигурност в съответствие с настоящия Устав.
Член 26
С цел да се съдейства за установяването 
и поддържането на международния мир и 
сигурност при най-малко отклоняване на све­
товните човешки и икономически източници 
за въоръжаване Съветът за сигурност отговаря 
за изработването с помощта на посочения в 
чл. 47 Военнощабен комитет на планове за 
установяване на система за регулиране на 
въоръженията, които ще бъдат представени 
на членовете на Организацията.
Гласуване
Член 27
1. Всеки член на Съвета за сигурност има 
един глас.
2. Решенията на Съвета за сигурност по 
процедурни въпроси се считат за приети, ко­
гато девет членове са гласували за тях.
3. Решенията на Съвета за сигурност по 
всички други въпроси се считат за приети, 
когато за тях са подадени гласовете на девет 
членове, като в това число трябва да бъдат 
включени съвпадащите гласове на постоян­
ните членове, при което участващата в спора 
страна се въздържа от гласуване при вземане 
на решения въз основа на глава VI и на па­
раграф 3 на чл. 52.
Процедура
Член 28
1. Съветът за сигурност се организира по 
такъв начин, че да може да функционира 
непрекъснато. За тази цел всеки член на Съ­
вета за сигурност трябва да бъде постоянно 
представен в седалището на Организацията.
2. Съветът за сигурност се събира на перио­
дични заседания, на които всеки от членовете 
му може да бъде представен по свое желание 
било от член на правителството, било от друг 
нарочно определен представител.
3. Съветът за сигурност може да се събере 
на заседание на всяко друго място извън се­
далището на Организацията, което по негово 
мнение най-добре би улеснило работата му.
Член 29
Съветът за сигурност може да създава 
такива спомагателни органи, каквито той 
намери за необходими за изпълняване на 
функциите му.
Член 30
Съветът за сигурност приема свои проце­
дурни правила, включващи и реда за избиране 
на неговия председател.
Член 31
Всеки член на Организацията, който не е 
член на Съвета за сигурност, може да участва 
без право на глас в разискванията по всеки 
въпрос, внесен в Съвета за сигурност, винаги 
когато последният намира, че интересите на 
този член са специално засегнати.
Член 32
Всеки член на Организацията, който не е 
член на Съвета за сигурност, или всяка дър­
жава, която не е членка на Организацията, 
ако е страна в спор, който се разглежда от 
Съвета за сигурност, се поканва да участва 
без право на глас в разискванията, отнасящи 
се до този спор. Съветът за сигурност поставя 
такива условия, каквито намери за справед­
ливи, за участието на една държава, която не 
е членка на Организацията.
ГЛАВА VI
МИРНО УРЕЖДАНЕ НА СПОРОВЕТЕ
Член 33
1. Страните във всеки спор, чието продъл­
жаване би могло да застраши поддържането на 
международния мир и сигурност, трябва преди 
всичко да потърсят разрешаването му чрез 
преговори, анкета, посредничество, помире­
ние, арбитраж, съдебно уреждане, прибягване 
до регионални органи или споразумения или 
чрез други мирни средства по техен избор.
2. Когато сметне за необходимо, Съветът 
за сигурност призовава страните да разрешат 
спора си с такива средства.
Член 34
Съветът за сигурност може да разследва 
всеки спор или всяко положение, което би 
могло да доведе до международни разногла­
сия между нациите или да породи спор, за 
да определи дали продължаването на този 
спор или на това положение е от естество да 
застраши поддържането на международния 
мир и сигурност.
Член 35
1. Всеки член на Организацията може да 
привлече вниманието на Съвета за сигурност 
или на Общото събрание върху всеки спор 
или всяко положение от рода на посочените 
в чл. 34.
2. Държава, която не е член на Организаци­
ята, може да привлече вниманието на Съвета 
за сигурност или на Общото събрание върху